**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA DE ASISTENȚĂ SOCIALĂ TÂRGU MUREȘ**

**Inițiator**

**p. PRIMAR**

**VICEPRIMAR**

**Kovács Mihály Levente**

**REFERAT DE APROBARE**

**privind aprobarea subvenționării unităților de asistență socială din municipiul Târgu Mureș**

**în baza Legii nr. 34/1998 privind acordarea unor subvenții asociațiilor şi fundaţiilor române**

**cu personalitate juridică, care înființează şi administrează unităţi de asistenţă socială pentru anul 2026**

Programul de subvenționare a asociațiilor și fundațiilor care prestează servicii de asistență socială în cadrul comunității din municipiul Târgu Mureș funcționează neîntrerupt de peste 20 de ani. Scopul programului de subvenționare este dezvoltarea și diversificarea serviciilor sociale acordate de către asociații și fundații pentru cetățenii municipiului aflați în nevoie sau într-o situație de dependență. Nivelul subvențiilor acordate acoperă în continuare un procent mic în raport cu standardele de cost reglementate prin HG nr. 426 din 27 mai 2020, cu modificările și completările ulterioare, privind aprobarea standardelor de cost pentru serviciile sociale. Din raportările lunare ale asociațiilor și fundațiilor reiese că un procent mare din subvenție este utilizat pentru acoperirea cheltuielilor de funcționare și de întreținere, respectiv pe plata facturilor: gaze naturale, energie electrică, combustibil, etc.

Prin HG. nr. 578 din 28 aprilie 2022 privind modificarea şi completarea Hotărârii Guvernului nr. 1.153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, se mărește valoarea cuantumului subvenției alocate de la bugetul de stat unităților de asistență socială începând cu anul 2023, dar rămâne totuși la un nivel scăzut față de standardele de cost reglementate pentru serviciile sociale.

Luând în considerare cele prezentate mai sus, propunem aprobarea subvenționării unităților de asistență socială din municipiul Târgu Mureș conform Grilei de calcul (anexa nr. 2).

*Ghidul solicitantului* (anexa nr. 1) reglementează regimul subvenționării unităților de asistență socială și are ca scop stabilirea aplicării procedurii selecţiei publice de proiecte. Proiectele

vor curpinde informaţii despre scopul, obiectivele specifice, activităţile, costurile asociate şi rezultatele urmărite, evaluabile pe baza unor indicatori precişi, a căror alegere este justificată.

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completările ulterioare**

Atribuirea subvențiilor se va face în limita fondurilor publice alocate programelor aprobate anual în bugetul local.

În baza art. 2 alin. (2) din Norme metodologice la Legea nr. 34/1998 aprobat prin HG nr. 1153/2001 cu toate completările și modificările ulterioare din bugetul local al municipiului Târgu-Mureș se vor acorda subvenţii pentru finanţarea următoarelor categorii de cheltuieli curente:

1. Cheltuieli de personal în conformitate cu specificațiile Normelor de aplicare ale Legii 34/1998 cu modificările și completările ulterioare

2. Cheltuieli cu hrană pentru persoanele asistate

3. Cheltuieli pentru plata serviciilor de întreținere și gospodărie: încălzire, iluminat, apă, canal, salubrizare, telefon, internet, etc.

4. Cheltuieli cu materiale didactice pentru persoanele asistate

5. Cheltuieli cu obiecte de inventar de mică valoare sau scurtă durată şi echipament pentru persoanele asistate

6. Cheltuieli de transport pentru persoane asistate şi însoțitorii lor

7. Cheltuieli cu materiale sanitare și consumabile medicale pentru persoanele asistate

8. Cheltuieli cu materiale pentru curățenie pentru persoanele asistate

9. Cheltuieli pentru funcționarea mijloacelor de transport specific activităţii unităţii de asistenţă socială în conformitate cu specificațiile legii și a normelor de aplicare

10. Alte cheltuieli (consumabile de birou, piese de schimb, reparații, chirii, etc.)

Cheltuielile eligibile vor putea fi plătite (în baza convenţiei pentru acordarea de servicii de asistenţă socială) numai în măsura în care sunt justificate şi oportune.

Având în vedere cele prezentate mai sus supunem spre aprobare consiliului local Ghidul solicitantuluicu privire la subvenționarea unităţilor de asistenţă socială din municipiul Târgu Mureș în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, conform anexei nr. 1 și anexei nr. 2.

**Director Executiv**

**Andreia-Ligia Moraru**